Page:Beowulf (Wyatt).djvu/59

Rh

 sēcean wyn-lēas wīc;wiste þē geornor, þæt his aldres wæsende gegongen, dōgera dæg-rīm.Denum eallum wearð æfter þām wæl-rǣsewilla gelumpen. Hæfde þā gefǣlsod,sē þe iǣr feorran cōm, snotor ond swȳð-ferhðsele Hrōðgāres, genered wið *nīðe;niht-weorce gefeh, ellen-mǣrþum.Hæfde East-Denum Gēat-mecga lēodgilp gelǣsted, swylce oncȳþðeealle gebētte, inwid-sorge,þe hīe ǣr drugon ond for þrēa-nȳdumþolian scoldon, torn unlȳtel.Þæt wæs tācen sweotol, syþðan hilde-dēorhond ālegde, earm ond eaxle(þǣr wæs eal geador Grendles grāpe)under gēapne hr[ōf].

 

Ðā wæs on morgen,mīne gefrǣge, ymb þā gif-heallegūð-rinc monig; fērdon folc-toganfeorran ond nēan geond wīd-wegaswundor scēawian, lāþes lāstas.Nō his līf-gedāl sārlīc þūhtesecga ǣnegum, þāra þe tīr-lēasestrode scēawode, hū hē wērig-mōdon weg þanon, nīða ofercumenon nicera mere, fǣge ond geflȳmed,feorh-lāstas bær. 